Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19499

j) A bizonyítványt kiállító hatóság által jóváhagyott légijármű zaj jellemzőit valószínűleg befolyásoló bármiféle átalakítás, vagy nem szabvány felszerelés. 5.3 A zaj minősítő vizsgálatok referencia feltételeinek jelentése A repülőgép helyzetét és a teljesítmény adatokat a zajmérésekkel együtt a II. Rész vonatkozó fejezetében leírt zaj alkalmassági vizsgálati referencia feltételekre kell korrigálni és ezeket a feltételeket kell jelenteni, beleértve a referencia paramétereket, eljárásokat és konfigurációkat is. 5.4 Az eredmények érvényessége 5.4.1 A vizsgálati eredményekből három átlagos EPNL értéket és ezek 90 százalékos megbízhatósági határát kell létrehozni és jelenteni, amelyek mindegyike a megfelelő mérési pontoknál (felszállás, megközelítés, vagy oldalsó, illetve átrepülési a helikopterek esetében) végzett összes érvényes vizsgálatra vonatkozó korrigált akusztikai mérések számtani átlaga. Ha valamelyik mérési ponton egynél több mérésrendszert használnak, akkor az egyes vizsgálatokból nyert eredményt egyetlen mérésre kell átlagolni. Helikoptereknél, minden repülés esetében a három mikrofon vizsgálati eredményt kell egyetlen méréssé átlagolni. A számítást a következők szerint kell elvégezni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes